****

**Πρωτοβουλία Πανεπιστημιακών ΟΧΙ Αστυνομία στα Πανεπιστήμια**

<https://www.facebook.com/OxiAstynomiaStaPanepistimia>

#NoUniPolice

**Τετάρτη 19 Οκτωβρίου 2022 ώρα 6:30 μμ**

**Βόλος, Κτίριο Παπαστράτου, Αμφιθέατρο Σαράτση**

**Η εκδήλωση εντάσσεται στην Πανελλαδική Δράση για το Δημόσιο Πανεπιστήμιο**

**Με την υποστήριξη όλων των συλλόγων των εργαζομένων του ΠΘ:**

**Ενιαίου Συλλόγου Διδασκόντων**

**Συλλόγων ΕΔΙΠ, ΕΤΕΠ και Διοικητικών Υπαλλήλων**

Συμμετέχουν οι:

**Πολυμέρης Βόγλης, Τμήμα Ιστορίας, Αρχαιολογίας και Κοινωνικής Ανθρωπολογίας, μέλος της Πρωτοβουλίας**

**Μιχάλης Ζουμπουλάκης, Τμήμα Οικονομικών Επιστημών, μέλος της ΕΓ της ΠΟΣΔΕΠ**

Παρεμβαίνουν:

**Σοφία Μαργώνη, πρόεδρος του Συλλόγου ΕΔΙΠ**

**Μαρία Κούγκουλου, πρόεδρος του Συλλόγου Διοικητικού Προσωπικού**

**πρόεδροι των φοιτητικών συλλόγων του ΠΘ**

Συντονίζει**:**

**Βανέσσα Κατσαρδή, Τμήμα Πολιτικών Μηχανικών, πρόεδρος του ΕΣΔ ΠΘ**

* **Αστυνομικοί περιφέρονται στις σχολές**
* **Κάμερες καταγράφουν όσα κάνουμε και όσα λέμε**
* **Αστυνομικοί  ελέγχουν τις ταυτότητες μας**

**Αυτό το Πανεπιστήμιο θέλουμε;**

Διδακτικό και ερευνητικό προσωπικό, διοικητικοί υπάλληλοι, μεταπτυχιακοί και προπτυχιακοί φοιτητές και φοιτήτριες από τα πανεπιστήμια έξι πόλεων, στην Αθήνα, στη Θεσσαλονίκη, στα Ιωάννινα, στον Βόλο, στο Ηράκλειο και το Ρέθυμνο, ενώνουμε τις φωνές μας στο πλαίσιο ενός δημοκρατικού διαλόγου για την προστασία του δημόσιου
πανεπιστήμιου.

Ας σκεφτούμε τι έχει συμβεί τους τελευταίους μήνες στα πανεπιστήμια. Είδαμε πάνοπλους αστυνομικούς και «κλούβες» να σταθμεύουν στους χώρους της ακαδημαϊκής εκπαίδευσης και έρευνας. Είδαμε άνδρες των ΜΑΤ να ρίχνουν χημικά σε χιλιάδες νέους και νέες που διασκέδαζαν σε συναυλία που γινόταν στο ΑΠΘ στη Θεσσαλονίκη. Είδαμε αστυνομικούς να ξυλοκοπούν φοιτητές και φοιτήτριες που διαμαρτύρονταν σε διαδηλώσεις στην Αθήνα ενάντια στην πανεπιστημιακή αστυνομία. Είδαμε αστυνομικούς να πυροβολούν ανάμεσα σε ανύποπτους/ες φοιτητές και φοιτήτριες στην είσοδο της σχολής τους στην Πολυτεχνειούπολη Ζωγράφου.

Aς θυμηθούμε ότι η αστυνομία τα τελευταία χρόνια έχει επανειλημμένα προβεί σε αυθαιρεσίες σε βάρος πολιτών: ξυλοδαρμούς, σεξιστικές παρενοχλήσεις, αναίτιες συλλήψεις, ρίψη δακρυγόνων, εξευτελιστικούς σωματικούς ελέγχους.

Ας σκεφτούμε ότι τα εκατομμύρια ευρώ που δαπανώνται για την πρόσληψη των 1.000 ΟΠΠΙ θα μπορούσαν να διατεθούν για την προκήρυξη νέων θέσεων διδασκόντων/ουσών, για υποτροφίες ή για την επίλυση των κτιριακών προβλημάτων των ΑΕΙ

Ας δούμε επιτέλους ότι το δημόσιο πανεπιστήμιο διαλύεται, παρά τις επάλληλες διεθνείς διακρίσεις του που συνεχίζονται χάρη στην αυταπάρνηση των μελών του. Με τιμωρητικές πολιτικές οι εισακτέοι μειώνονται, τα ιδρύματα κατασυκοφαντούνται συστηματικά, ένα αντιδημοκρατικό, συγκεντρωτικό μοντέλο διοίκησης επιβάλλεται, οι τίτλοι σπουδών υποβαθμίζονται καθώς εξισώνονται με αυτούς των κολεγίων.

**ΑΝ ΣΚΕΦΤΟΥΜΕ ΟΛΑ ΑΥΤΑ, ΤΟΤΕ ΚΑΤΑΛΑΒΑΙΝΟΥΜΕ ΟΤΙ
Η ΑΣΤΥΝΟΜΙΑ ΔΕΝ ΕΙΝΑΙ ΛΥΣΗ ΑΛΛΑ ΠΡΟΒΛΗΜΑ ΓΙΑ ΤΙΣ ΣΧΟΛΕΣ ΜΑΣ**

**Πανελλαδική Δράση για το Δημόσιο Πανεπιστήμιο σε έξι πόλεις**

**Αθήνα – Θεσσαλονίκη – Ιωάννινα – Βόλος – Ηράκλειο - Ρέθυμνο**

*Η εκδήλωση θα μεταδίδεται και διαδικτυακά από το Δίαυλο:*